Foto: zn.ua Falastin Vengriya, Ruminiya, Avstriya va Chexiyadan o‘z elchilarini ortga chaqirtirib olmoqda. Bu haqda tashqi siyosat idorasi bayonotida aytiladi. «Tashqi ishlar vazirligi Ruminiya, Chexiya, Vengriya hamda Avstriyadagi o‘z elchilarini maslahatlashuvlar uchun ortga chaqirtirib olish qaror qildi», - deyiladi xabarda. Avvalroq, Falastin milliy ma’muriyati Vashingtondagi elchisini ortga chaqirtirib olgani ma’lum bo‘lgandi. Bu AQSh elchixonasining Tel-Avivdan Al-Qudsga ko‘chirilishiga javoban amalga oshirildi. Eslatib o‘tamiz, bundan avval Arab davlatlari ligasi Al-Quds bo‘yicha favqulodda yig‘ilish o‘tkazishi xabar qilingandi.